b'\n_START_ARTICLE_\nJos\xc3\xa9 Mourinho\n_START_SECTION_\nZgodnje \xc5\xbeivljenje\n_START_PARAGRAPH_\nJos\xc3\xa9 M\xc3\xa1rio dos Santos Mourinho F\xc3\xa9lix se je rodil leta 1963 v Set\xc3\xbabalu na Portugalskem. Je sin nogomete\xc5\xa1a Jos\xc3\xa9 Manuel Mourinho F\xc3\xa9lix in Marije J\xc3\xbalia Carrajola dos Santos. Njegov o\xc4\x8de je igral nogomet za Os Belenenses in Vit\xc3\xb3ria de Set\xc3\xbabal, enkrat je tudi zaigral za portugalsko nacionalno nogometno ekipo. Kasneje je njegov o\xc4\x8de postal trener, kar je Jos\xc3\xa9 Mourinho izkoristil za ogled treningov in preu\xc4\x8devanje taktik.  Ker je hotel slediti stopinjam svojega o\xc4\x8deta, se je pridru\xc5\xbeil mladinski ekipi Belenenses. V naslednjih letih je zaigral za \xc4\x8dlanske ekipe Rio Ave, Belenenses in Sesimbra. Zaradi pomankanja kondicije in fizi\xc4\x8dne mo\xc4\x8di, se je odlo\xc4\x8dil posvetiti trenerskemu poklicu._NEWLINE_Za\xc4\x8del je obiskovati Instituto Superior de Educa\xc3\xa7\xc3\xa3o F\xc3\xadsica (ISEF), kjer je \xc5\xa1tudiral \xc5\xa1portno vzgojo. V prihodnjih letih je na \xc5\xa0kotskem opravil izpit za tehni\xc4\x8dnega direktorja, da bi lahko na Portugalskem postal trener.\n_START_SECTION_\nZa\xc4\x8detki\n_START_PARAGRAPH_\nV zadnjih letih prej\xc5\xa1nega tiso\xc4\x8dletja je opustil svojo slu\xc5\xbebo kot trener \xc5\xa1portne vzgoje na osnovnih \xc5\xa1olah in se posvetil nogometu. Uspel je dobiti slu\xc5\xbebo kot trener mlaj\xc5\xa1e selekcije Vit\xc3\xb3ria de Set\xc3\xb3bal. S\xc4\x8dasoma mu je uspelo dose\xc4\x8di polo\xc5\xbeaj pomo\xc4\x8dnika trenerja ekipe Estrela de Amadora.  Mourinho je \xc5\xbeelel ve\xc4\x8d in leta 1992 se mu je ponudila prilo\xc5\xbenost prevajalca za enega izmed najbolj\xc5\xa1ih trenerjev tistih \xc4\x8dasa - Sir Bobby Robson. Ta je bil imenovan za trenerja kluba Sporting CP iz Lizbone in je potreboval prevajalca, saj ni poznal lokalnega jezika. Mourinho je s\xc4\x8dasoma za\xc4\x8del pomagati Sir Bobby Robsonu pri sestavi ekipe in taktikah. Ko je bil decembra 1993 Robson odpu\xc5\xa1\xc4\x8den, je Mourinho z njim od\xc5\xa1el v FC Porto, kjer je nadaljeval s prevajalstvom in nasveti pri sestavi ekipe. Po dveh letih v [[F.C. Porto|Portu] sta se skupaj z Bobby Robsonom odpravila v Barcelono. Hkrati z njim se je leta 1996 v Barcelono preselila Mourinhova dru\xc5\xbeina. Za nadaljevanje svoje prej\xc5\xa1nje slu\xc5\xbebe se je Mourinho moral nau\xc4\x8diti Katalon\xc5\xa1\xc4\x8dine, s pomo\xc4\x8djo katere je postal eden pomembnej\xc5\xa1ih \xc4\x8dlanov Barcelonine strokovne ekipe, saj je prevajal na novinarskih konferencah, pripravljal je urnike in pomagal igralcem s takti\xc4\x8dnimi nasveti. Tega leta je Barcelona osvojila Pokal in Superpokal v \xc5\xa0paniji, hkrati pa so tudi osvojili Ligo pravkov. Ko je naslednjega leta Louis van Gaal zamenjal Bobby Robsona in je ta uvidel, da je Mourinho sposoben ve\xc4\x8d, mu je zadal dol\xc5\xbenost vodenja druge ekipe Barcelone - FC Barcelone B. Prav tako mu je Louis van Gaal omogo\xc4\x8dil vodenje Barcelonine prve ekipe v dolo\xc4\x8denih tekmovanjih, leta 2000 mu je uspelo zmagati v enem izmed tak\xc5\xa1nih tekomvanj, in sicer v Katalonskem pokalu.\n_START_SECTION_\nBenfica in Uniao de Leiria\n_START_PARAGRAPH_\nPrilo\xc5\xbenost za vodenje prve ekipe se je Mourinhu ponudila v letu 2000, ko je prevzel mesto selektorja Benfice. Za svojega pomo\xc4\x8dnika je imenoval upokojenega defenzivnega igralca Benfice - Carlos Mozera. Imel je sklenjeno pogodbo le za eno leto z mo\xc5\xbenostjo podalj\xc5\xa1anja enega leta, \xc4\x8de bi tedanji predsednik ponovno izvoljen, vendar ker se to ni zgodilo, je Mourinho 5. decembra 2000 po le devetih odigranih krogih zapustil Benfico._NEWLINE_Mourinho je zasedel trenersko pozicijo komaj v naslednji sezoni, ko je sedel na klop Uni\xc3\xa3o de Leiria in jih popeljal na peto mesta na lestvici v prvi polovici sezone. Znova je zapustil trenutni klub, vendar tokrat zato, ker je prispela ponudba Porta za vodenje njihove prve ekipe, \xc4\x8desar Mourinho ni mogel zavrniti.\n_START_SECTION_\nPorto\n_START_PARAGRAPH_\nV januarju 2002 je za\xc4\x8del z vodenjem Porta. Do konca sezone je Porto pripeljal do tretjega mesta s serijo 11 zmag in 2 remijev v 15 tekmah. Hkrati je obljubil bolj\xc5\xa1i Porto v naslednjem letu. To je tudi dosegel, saj je v naslednjem letu z 27 zmagami na 35 tekmah osvojil portugalsko prvo ligo. Takrat dose\xc5\xbeenih 86 to\xc4\x8dk izmed 102 mo\xc5\xbenih je najvi\xc5\xa1je dose\xc5\xbeeno \xc5\xa1tevilo to\xc4\x8dk v zgodovino Portugalskega prvenstva, odkar je bilo uvedeno pravilo 3 to\xc4\x8dk za zmago. Prav tako je Porto zmagal v Portugalskem pokalu in Evropski klubski ligi proti Celtic v Sevilli. V naslednji sezoni je Porto osvojil Portugalsko prvo ligo s skoraj popolnim izkupi\xc4\x8dkom tekem na doma\xc4\x8dem stadionu, kjer ga je ustavil le Gil Vicente FC. Porto je osvojil prvenstvo pet krogov pred koncem, hkrati pa ostal v igri za zmago v Ligi prvakov. V finalu portugalskega pokala je Porto izgubil proti Benfici, vendar je Mourinhu uspelo zmagati v finalu Lige prvakov, kjer je premagal AS Monaco de Francia in osvojil svoj prvi pokal Lige prvakov. Njegovi uspehi niso ostali neopa\xc5\xbeeni in zanj so se za\xc4\x8deli zanimati ve\xc4\x8dji in bogatej\xc5\xa1i klubi.\n_START_SECTION_\nChelsea F.C.\n_START_PARAGRAPH_\nMourinho se je junija 2004 preselil v Chelsea, kjer je postal eden izmed najbolje pla\xc4\x8danih trenerjev na svetu, saj je v za\xc4\x8detku zaslu\xc5\xbeil 4.2 milijona funtov letno, kar se je v naslednjem letu pove\xc4\x8dalo na 5.2 milijona.  V novinarski konferenci po podpisu pogodbe si je tudi izbral vzdevek - The Special One. Mourinho je svojo strokovno ekipo napolnil s sodelavcimi iz Porta, med katerimi je tudi trenutni trener Tottenhama Andre Villas Boas. Za svojega pomo\xc4\x8dnika je ponovno zaposlil biv\xc5\xa1ega igralca kluba, kar je bil v Chelseju Steve Clarke._NEWLINE_Mourinho je imel v prvi sezoni na voljo 70 milijonov funtov za nakupe, ki jih je porabil za nakup Tiaga za 10 milijonov iz SL Benfica, Michael Essien za 24,4 milijona iz Olympique Lyonnais, Didier Drogba za 24 milijonov iz Olympique de Marseille, Mateja Ke\xc5\xbeman za 5,4 milijona iz PSV in biv\xc5\xa1a igralca iz Porta Ricardo Carvahlo za 19,8 milijona ter Paulo Ferreira 13,3 milijona._NEWLINE_Pod Mourinhom je Chelsea razvil svoj polni potencial, ki ga je pokazal v prej\xc5\xa1ni sezoni. Do zimskega prestopnega roka je bil na vrhu Premier league in napredoval iz skupine v Ligi prvakov. Mourinho je osvojil svojo prvo lovoriko v Angliji, ko je v finalu Angle\xc5\xa1kega liga\xc5\xa1kega pokala premagal Liverpool s 3:2. Do konca leta je osvojil angle\xc5\xa1ko prvenstvo, kar je bila za Chelsea prva lovorika v prvenstvu v zadnjih 50 letih, in to ravno v letu, ko je Chelsea praznoval 100-to obletnico svojega obstoja. Kljub za\xc4\x8detnim uspehom, pa ga je v polfinalu Lige prvakov izlo\xc4\x8dil Liverpool po sumljivo razveljavljenem golu Chelseja v za\xc4\x8detnih minutah povratne tekme, kjer je \xc5\xbeoga s celotnim obsegom pre\xc4\x8dkala \xc4\x8drto, vendar sodnik gola ni priznal._NEWLINE_V sezoni 2005/06 je Chelsea ve\xc4\x8dino leta prevladoval na vrhu lige, vendar je bil zmagovalec odlo\xc4\x8den v zadnjih krogih, ko je Chelsea z zmago 3-0 proti svojim najbli\xc5\xbejim tekmecem Manchestru Unitedu. Tako je Mourinho osvojil svojo drugo prvenstveno lovoriko v Angliji. Po kon\xc4\x8dani podelitvi medalij, je Mourinho vrgel svojo medaljo med gledalce. Enako je storil tudi z nadomestno medaljo, ki jo je prejel, ker je vrgel prvo medalijo med gledalce. Njegova razlaga je bila, da je medalija enaka kot leto prej ter da ne potrebuje ve\xc4\x8d enakih medalij. Sre\xc4\x8dni gledalec, ki je ujel medalijo, jo je nato tudi prodal na eBay._NEWLINE_V naslednji sezoni je lastni Roman Abramovich v Chelsea pripeljal ukrajinskega nogometa\xc5\xa1a Andreja Shevchenka za rekodno vsoto. Ker Mourinho tega prestopa ni odobroval, so se za\xc4\x8deli odnosi med njim in predsednikom krhati. V medijih je bilo veliko spekulacij, da bo Mourinho zapustil klub, vendar jih je Mourinho ovrgel v izjavi za javnost.  Kljub vsem spekulacijam, je Mourinho popeljal Chelsea do novega naslova v Angle\xc5\xa1kem liga\xc5\xa1kem pokalu. Uspeh v drugih tekmovanjih sta mu onemogo\xc4\x8dila Liverpool, ki ga je v Ligi prvakov premagal po enajsmetrovkah, in Manchester United, ki je osvojil Angle\xc5\xa1ko ligo. Prav tako je Chelsea z zmago 1-0 v finalu FA pokala nad Manchester Unitedom osvojil tudi to lovoriko. Kljub njegovim uspehom, pa so se trenja med njim in Abramovi\xc4\x8dem le stopnjevala, saj je ta na polo\xc5\xbeaj direktorja \xc5\xa1portnega dela Chelsea imenoval Avrama Granta._NEWLINE_Zaradi slabega za\xc4\x8detka nove sezone se je 20. septembra 2007 Mourinho sporazumno raz\xc5\xa1el z nogometno ekipo Chelsea. Mourinho je Chelsea zapustil kot najuspe\xc5\xa1nej\xc5\xa1i trener v zgodovini, saj je v treh letih osvojil kar 6 lovorik, hkrati pa je celoten \xc4\x8das ostal nepora\xc5\xbeen na doma\xc4\x8den igri\xc5\xa1\xc4\x8du.\n_START_SECTION_\nInter\n_START_PARAGRAPH_\nV juniju 2008 se je pridru\xc5\xbeil nogometnemu klubu iz Milana, Interju. S svojim zaslu\xc5\xbekom 9 milijonov evrov letno je bil najbolj pla\xc4\x8dan trener na svetu v teh letih.  V sezoni 2008-09 je z Interjem osvojil italijanski superpokal in Serie A_NEWLINE_V sezoni 2009-10 je Mourinho dosegel najve\xc4\x8dji uspeh svoje kariero, ko je uspel z Interjem osvojit troj\xc4\x8dek (Liga prvakov, Coppa Italia in Serie A). Po osvojitvi svojega drugega naslova v Ligi prvakov, je 22 maja 2010 objavil svojo namero prestopa v Real Madrid.\n_START_SECTION_\nReal Madrid\n_START_PARAGRAPH_\n28. maja je bilo s strani Real Madrida objavljen, da Mourinho zamenjuje tedanjega trenerja Manuel Pellegrinija. 31. maja je 2010 je bil Mourinho predstavljen kot novi trener Real Madrida. S klubom je podpisal \xc5\xa1tiriletno pogodbo._NEWLINE_V poletnem prestopnem roku je v klub pripeljal Sami Khediro za 13 milijonov funtov, Mesut \xc3\x96zila za 15 milijonov funtov, Ricardo Carvahla za 8 milijonov funtov in \xc3\x81ngela di Mar\xc3\xado za 25 milijonov._NEWLINE_V svoji prvi uradni liga\xc5\xa1ki tekmi za Real Madrid je 29. avgusta 2010 remizirial z Mallorco z rezultatom 0-0. 21. aprila 2011 je Mourinho osvojil svojo prvo lovoriko v \xc5\xa0paniji, ko je v finalu \xc5\xa0panskega kraljevega pokala z zmago nad Barcelono z 1-0 osvojil \xc5\xa1panski pokal. S tem uspehem je postal edini trener, ki mu je uspelo osvojiti pokal v \xc5\xa1tirih razli\xc4\x8dnih dr\xc5\xbeavah. Vendar pa ga je tako v prvenstvu, kot tudi v polfinalu Lige Prvakov premagala Barcelona in Mourinho se je moral zadovoljiti s samo eno trofejo v svoji prvi sezoni v Real Madridu._NEWLINE_V za\xc4\x8detku naslednje sezone je Real Madrid izgubil v \xc5\xa0panskem superpokalu. Na tej tekmi so bili izklu\xc4\x8deni trije igralci, Mourinho pa je poskrbel za incident, ko je po zaklju\xc4\x8dku tekme svoj prst poizkusil potisniti v oko pomo\xc4\x8dnika trenerja Barcelone, Tito Vilanove. V nadaljevanju sezone je bil Real Madrid izlo\xc4\x8den v polfinalu lige prvakov po porazu po enajsmetrovkah proti FC Bayern M\xc3\xbcnchen. 2. maja 2012 je Real Madrid po zmagi nad Athletic Bilbaom osvojil \xc5\xa0pansko prvenstvo, saj je imel 7 to\xc4\x8dk prednosti pred Barcelono, mo\xc5\xbeno pa je bilo osvojiti le 6 to\xc4\x8dk v zadnjih dveh krogih._NEWLINE_22. maja 2012 je podpisal novo \xc5\xa1tiriletno pogodbo z Real Madridom, ki se izte\xc4\x8de leta 2016._NEWLINE_Po osvojitvi \xc5\xa0panskega superpokala po zmagi Real Madrida nad Barcelono, je Jos\xc3\xa9 Mourinho postal edini trener na svetu, ki je uspel osvojiti vsakega izmed mo\xc5\xbenih naslov v \xc5\xa1tirih evropskih ligah (pokal, superpokal, prvenstvo in liga\xc5\xa1ki pokal, \xc4\x8de obstaja).'